প্রোকুয়েস্ট
প্রোকুয়েস্ট এলএলসি হল একটি অ্যান আর্বার, মিশিগান-ভিত্তিক বৈশ্বিক তথ্য-বিষয়ক ও প্রযুক্তি কোম্পানি যা ইউজিন বি পাওয়ার দ্বারা ইউনিভার্সিটি মাইক্রোফিল্ম হিসাবে ১৯৩৮ সালে প্রতিষ্ঠিত হয়েছিল। প্রোকুয়েস্ট গ্রন্থাগারগুলোর জন্য তার অ্যাপ্লিকেশন ও তথ্য পরিষেবাগুলোর জন্য পরিচিত, যা গবেষণামূলক, থিসিস, ইবুক, সংবাদপত্র, সাময়িকী, ঐতিহাসিক সংগ্রহ, সরকারী সংরক্ষণাগার, সাংস্কৃতিক সংরক্ষণাগার, এবং অন্যান্য সমষ্টিগত তথ্যভাণ্ডারে প্রবেশাধিকাএ প্রদান করে। অনুমান করা হয় এই বিষয়বস্তু প্রায় ১২৫ বিলিয়ন ডিজিটাল পৃষ্ঠার, এবং সাধারণত পাঠাগার ইন্টারনেট গেটওয়ের মাধ্যমে প্রবেশ করা হয়। এটি আবিষ্কার ও উদ্ধৃতি ব্যবস্থাপনার জন্য সরঞ্জাম ও প্লাটফর্ম অন্তর্ভুক্ত করে যা লাইব্রেরি ব্যবহারকারীদের অনুসন্ধান, পরিচালনা, ব্যবহার ও গবেষণা ভাগাভাগি করার অনুমতি দেয়।  কোম্পানিটি মাইক্রোফিল্ম পণ্যের প্রযোজক হিসাবে কাজ শুরু করে, পরবর্তীতে ইলেকট্রনিক প্রকাশনায় স্থানান্তরিত হয়, এবং পরে অধিগ্রহণের মাধ্যমে বৃদ্ধি পায়। ১ ডিসেম্বর, ২০২১-এ ক্ল্যারিভেট কেমব্রিজ ইনফরমেশন গ্রুপ থেকে $৫.৩ বিলিয়ন ডলারে প্রোকুয়েস্ট কিনেছিল যাকে "পাঠাগার ও তথ্য প্রকাশের জগতে বিশাল চুক্তি" হিসাবে বর্ণনা করা হয়েছিল। ক্ল্যারিভেট বলেছেন যে অধিগ্রহণের পিছনে কর্মক্ষম ধারণাটি ছিল প্রোকুয়েস্টের পণ্য ও অ্যাপ্লিকেশনগুলোকে ওয়েব অফ সায়েন্সের সাথে একীভূত করা৷